Document ID: 31994R3023

KOMISSION ASETUS (EY) N:o 3023/94,
annettu 13 päivänä joulukuuta 1994,
elävien nautojen erityisen hankintajärjestelmän soveltamista koskevista yksityiskohtaisista säännöistä Kanariansaarilla, Madeirassa ja Ranskan merentakaisissa departementeissa annettujen asetusten (ETY) N:o 1912/92, (ETY) N:o 2254/92, (ETY) N:o 2255/92 ja (ETY) N:o 2312/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) 1601/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 4 artiklan 4 kohdan ja 5 artiklan 2 kohdan,
ottaa huomioon Azorien ja Madeiran tiettyjä maataloustuotteita koskevista toimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92(3), sellaisena kuin se on muutettuna asetuksella (ETY) N:o 1974/93, ja erityisesti sen 10 artiklan,
ottaa huomioon Ranskan merentakaisten departementtien tiettyjä maataloustuotteita koskevista toimenpiteistä 16 päivänä joulukuuta 1991 annetun neuvoston asetuksen (ETY) N:o 3763/91(4), sellaisena kuin se on muutettuna komission asetuksella (ETY) N:o 3714/92(5), ja erityisesti sen 9 artiklan,
sekä katsoo, että
arvioituun hankintataseeseen kuuluvien yhteisön markkinoilta peräisin olevien tuotteiden tuki on vahvistettu komission asetuksissa (ETY) N:o 1912/92(6) ja (ETY) N:o 2254/92(7), sellaisina kuin ne ovat viimeksi muutettuina asetuksella (EY) N:o 3022/94(8), asetuksella (ETY) N:o 2255/92(9), sellaisena kuin se on muutettuna asetuksella (EY) N:o 2490/94(10), ja asetuksella (ETY) N:o 2312/92(11), sellaisena kuin se on viimeksi muutettuna asetuksella (EY) N:o 2491/94(12), yhteisön tuen vahvistamisperusteiden soveltaminen tämänhetkiseen markkinatilanteeseen ja erityisesti kursseihin tai nautaeläinten hintoihin yhteisön Euroopan puoleisessa osassa ja maailmanmarkkinoilla, ja koodin muutokset eräille tuotteille, joihin tukea sovelletaan, antavat aihetta vahvistaa näiden tuotteiden Kanariansaarten, Madeiran ja Ranskan merentakaisten departementtien hankintatuen liitteessä mainitun suuruiseksi, ja
naudanlihan hallintokomitea ei ole esittänyt lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Korvataan komission asetusten (ETY) N:o 2254/92, (ETY) N:o 2255/92 ja (ETY) N:o 2312/92 liite II tämän asetuksen liitteellä I.
2. Korvataan asetuksen (ETY) N:o 1912/92 liitteessä III ilmoitettu tuen määrä tämän asetuksen liitteessä II ilmoitetulla tuen määrällä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 1994.

Labels: 3
18
5
6